**Tarpdalykinis integravimas**

**Lietuvių kalbos ir literatūros ir istorijos pamokos planas 10 klasei**

**Tema:** ,,Autoritetai’’. (Literatūra ir tikrovės kontekstas, mokymasis iš patirties)

**Pamokos tikslas**:

* Įvardyti kokias charakterio savybes turi turėti žmogus, kuris laikomas autoritetu.
* Išnagrinėti pranzūcų epą ,,Rolando giesmė‘‘. Kokias charakterio savybes turi pagrindinis herojus Rolandas?

**Pamokos uždaviniai:**

1. Skatinti ir gerinti mokinių bendravimą ir bendradabiavimą pamokoje.

2. Gebėti argumentuotai pagrįsti savo nuomonę.

3. Gilinti ir turtinti turimas lietuvių kalbos ir literatūros žinias (žodyną ir nagrinėjamus kūrinius).

4. Sieti literatūrą ir istorijos žinias.

**Laukiami rezultatai.** Gebėjimas sieti literatūros kontekstą su argumentuota asmenine nuomone. Gilinamos istorijos dalyko žinios.

**Ugdomi mokinių gebėjimai:** gebėjimas aiškiai ir argumentuotai pagrįsti savo nuomonę, lavinamas gebėjimas diskutuoti ir analizuoti.

**Pamokos situacija.** Mokiniai jau yra susipažinę su epo sąvoka. Įvardija kas yra epas, kokie epai jiems jau yra žinomi. Mokiniai ankstesnėse pamokose yra skaitę epą ,,Rolando giesmė’’, išnagrinėję kūrinio siužetą ir ypatingą dėmesį atkreipę į pagrindinių veikėjų savybes.

**Motyvacija.** Kodėl ir kam reikalingi autoritetai? Koks žmogus gali būti autoritetu kitiems?

**Sudominimas.** ,,Ar atpažįstate šiuos (nuotraukose) pateiktus žinomus žmones? Kas jie?‘‘

Mokytojas parodo keletą savo pasirinktų žinomų žmonių atvaizdų ir trumpai paaiškina kodėl šie žmonės yra jam autoritetas (žmonės pasirenkami asmenine mokytojo nuomone).

**Kartojimo medžiaga**. ,,Kas yra epas?‘‘ ,,Rolando giesmė‘‘ – minčių lietus. Mokytojas užrašo/pasako vienintelį žodį – Rolandas. Kiekvienas mokinys turi pasakyti bent vieną įsimintą Rolando charakterio bruožą.

**Supratimo patikrinimas.** Ką mokiniai įvardino apie Rolandą? Kas jau buvo žinoma? Ką naujo sužinojo, prisiminė?

**Naujų žinių taikymas** (siejimas su gyvenimu, tikrovės kontekstas).

Asmenybės nuotraukose, istorinis ir kultūrinis kontekstas. Klasės draugų nuomonė, pamokos darbo pristatymas, nuomonės pagrindimas.

**Pamokos eiga**. Mokytojas ir mokiniai pradeda pamoką Vinco Kudirkos aikštėje (Vinco Kudirkos aikštė, Vilnius 01105). Prisimenamas Vincas Kudirka ir jo nuopelnai Lietuvai, keliaujama toliau Gedimino prospektu prie Žemaitės paminklo, kuris gali ,,kalbėti’’ Gedimino pr., Vilnius 01104), toliau Karaliaus Mindaugo paminklas (Arsenalo g. 1, Vilnius 01143), kitas žymus istorinis asmuo – Gediminas, kuris ,,kalba’’ Katedros aikštėje (Šventaragio g. 2, Vilnius 01143), paskutinis iš pasirinktų žymių žmonių, Lietuvą itin mylėjęs rašytojas Adomas Mickevičius (Maironio g., Vilnius 01124), Adomą Mickevičių mokiniai turėtų prisiminti, nes jau yra skaitę jo kūrinį - ,,Gražina’’.

Mokytojas kartu su mokiniais aptaria šias istorines asmenybes siedamas juos su literatūros ir istorijos kontekstu.

**Namų darbas.** Mokytojas siūlo mokiniams pasirinkti vieną iš aptartų istorinių asmenybių ir jį pristatyti kitoje pamokoje. Be pasirinktos istorinės asmenybės, mokytojas prašo pristatyti vieną pasirinktą asmenybę, grupę ar kt. savo nuožiūra ir pagrįsti, kodėl būtent jis imponuoja mokiniui: ,,Kokie autoritetai yra šiandieniniame jauno žmogaus gyvenime? Kas jie?‘‘ Pristatykite pasirinktą žmogų.

**Apibendrinimas (refleksija).**

1. Ką naujo sužinojau šioje pamokoje?

2. Kas man pavyko?

3. Ar turėčiau labiau pasistengti?

4. Kas buvo įdomiausia, naudingiausia šioje pamokoje?

*Parengė lietuvių kalbos ir literatūros vyr. mokytoja Loreta Kindurienė*